धनबाद / हजारीबाग (रां.ए.सं) :- धनबाद एंटी करप्शन ब्यूरो (एसीबी) ने शुक्रवार को शिक्षा विभाग के क्लर्क अजय कुमार तिवारी को दो हजार रुपये रिश्वत लेते रंगेहाथ गिरफ्तार किया। अजय कुमार तिवारी कंबाइंड बिल्डिंग जिला शिक्षा अधीक्षक कार्यालय में हेड क्लर्क के पद पर कार्यरत हैं। अजय कुमार तिवारी शुक्रवार को अपने कार्यालय में ही निपनिया बलियापुर स्थित उत्क्रमित मध्य विद्यालय के शिक्षक रंजन किशोर हांसदा से दो हजार की रकम बतौर रिश्वत ले रहे थे। तभी एसीबी की टीम ने उन्हंे रंगे हाथों पकड़ लिया। बताया जाता है कि रंजन किशोर हांसदा को अपनी बेटी की शादी के लिए चार लाख रुपए लोन की आवश्यकता थी। इसके लिए उन्हांेने जीपीएफ से लोन लेने के लिए जिला शिक्षा अधीक्षक कार्यालय में आवेदन दिया था। लोन के भुगतान के लिए अजय ने रंजन हांसदा से चार हजार रुपये रिश्वत की मांग की थी। इसके बाद रंजन ने इसकी शिकायत धनबाद एसीबी से की। शिकायत के बाद एसीबी ने शुक्रवार को जाल बिछाकर अजय को रंगेहाथ गिरफ्तार कर लिया।